Түбән Кама районында гарасат: үлүче дә бар (ВИДЕО)

	Кичә, 29 июньдә, Түбән Кама районында гарасат аркасында җирле мәктәп укытучысының гомере өзелгән, авылда йортлар җимерелгән, агачлар ауган, халык утсыз калган.	 Барыннан да бигрәк Кызыл Чапчак авылы нык зыян күргән. Биредә һәр өченче йорт яки башка бинаның түбәсе җимерелгән. Табигый бәла-каза вакытында 56 яшьлек хатын-кыз – мәктәп укытучысы вафат булган. Беренчел фаразлар буенча, аны пыяла бастырган.

Авылның 87 яшьлек әби-карчыгы өстенә аш бүлмәсендә утырган вакытта йортның стенасы җимерелгән. Бәхетенә күрә, ул исән калган.

Кызыл Чапчак авылындагы галәмәтләрне күзаллау өчен Түбән Кама телерадиокомпаниясендәге хезмәттәшләребез әзерләгән видеоязманы тәкъдим итәбез. 

Интертат.ру

	№   | 30.06.2015	


